Με τη δύναμη των στίχων της παράδοσης
2026-05-09 19:30 - 21:30 (Europe/Athens) | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
18ο Μαθητικό Φεστιβάλ Δήμου Καλλιθέας.
Με τη δύναμη των στίχων της παράδοσης, οι μαθητές χορεύουν τη δημοτική ποίηση
Η εκδήλωση αποτελεί μια ξεχωριστή στιγμή χαράς και δημιουργίας για τον Δήμο μας, καθώς ολοκληρώνεται το 18ο Μαθητικό Φεστιβάλ.
Οι μαθητές και οι μαθήτριες που συμμετέχουν ζωντανεύουν την παράδοση, μεταφέροντας στο σήμερα τον πλούτο της πολιτιστικής μας κληρονομιάς. Με ενθουσιασμό, συνεργασία και αγάπη για την τέχνη, μας χαρίζουν μια όμορφη γιορτή που αξίζει σε όλους μας.
Θα θέλαμε να συγχαρούμε θερμά όλους τους μαθητές για τη συμμετοχή και την προσπάθειά τους, να ευχαριστήσουμε τους εκπαιδευτικούς για την αφοσίωση και την πολύτιμη καθοδήγησή τους, καθώς και τους γονείς για τη συνεχή στήριξη και παρουσία τους δίπλα στα παιδιά.
Ο Δήμος Καλλιθέας συνεχίζει να επενδύει σε δράσεις που προάγουν τον πολιτισμό και δίνουν βήμα στη νέα γενιά να εκφραστεί και να δημιουργήσει.
Σάββατο 9 Μαΐου 2026
ώρα 19:30
Πλατεία Δαβάκη

Μουσική συν Κίνηση στην Βούλα
2026-05-09 20:30 - 22:30 | Πολιτιστικό Κέντρο Ιωνία Βούλα, Κ. Καραμανλή 18, Βούλα, Αττική, Greece
Ο Δήμος Βάρης Βούλας Βουλιαγμένης προσκαλεί το κοινό στην ετήσια μουσικοχορευτική παράσταση των μαθητών των τμημάτων χορού και μουσικής, με τίτλο «Μουσική συν Κίνηση», που θα πραγματοποιηθεί το Σάββατο 9 Μαΐου 2026 και ώρα 20:30, στο Πολιτιστικό Κέντρο «Ιωνία» στη Βούλα. Η παράσταση αποτελεί το επιστέγασμα της δημιουργικής δουλειάς των μαθητών καθ’ όλη τη διάρκεια της χρονιάς και συνδυάζει αρμονικά την τέχνη του χορού με τη ζωντανή μουσική. Την επιμέλεια της παράστασης, των χορογραφιών και της προετοιμασίας έχει ο καθηγητής χορού κ. Γαβριήλ Οικονόμου.
Στη σκηνή θα συμπράξουν και μαθητές των τμημάτων μουσικής του Δήμου, πλαισιώνοντας την παράσταση με ζωντανές εκτελέσεις. Τη μουσική διδασκαλία υπογράφουν ο καθηγητής κιθάρας κ. Χρήστος Κατούνας και η καθηγήτρια πιάνου κα Χριστίνα Δάβαρη.
Το πρόγραμμα της βραδιάς περιλαμβάνει λάτιν ρυθμούς και αγαπημένα τραγούδια από τον ελληνικό κινηματογράφο, σε μια γιορτή έκφρασης, δημιουργίας και συνεργασίας. Η είσοδος για το κοινό είναι ελεύθερη. Σας περιμένουμε να απολαύσουμε μαζί μια όμορφη ανοιξιάτικη βραδιά γεμάτη μουσική και χορό.

Εκδήλωση για την οικογένεια στην φύση στο Γαλάτσι
2026-05-10 17:00 - 21:00 | Άλσος Βεΐκου, Άλσος Βεΐκου, Γαλάτσι, Αττική, Greece
Μια μεγάλη γιορτή για όλη την οικογένεια, μέσα στη φύση! Την Κυριακή 10 Μαΐου 2026, στο Άλσος Βεΐκου (Γαλάτσι), σας περιμένουμε σε μια εορταστική εκδήλωση με τίτλο «ΦΥΣΗ-κά ΑΓΑΠΩ ΤΗΝ ΟΙΚΟΓΕΝΕΙΑ!», υπό την αιγίδα της Ιεράς Συνόδου της Εκκλησίας της Ελλάδος. Απολαύστε ένα απόγευμα αφιερωμένο στην οικογένεια και στην επαφή με το φυσικό περιβάλλον, με:
– Θεματικά περίπτερα σε 4 ζώνες: Παίζουμε μαζί, Δημιουργούμε μαζί, Μαθαίνουμε & ανακαλύπτουμε μαζί, Ζούμε μαζί
– Παράλληλες δράσεις στην κεντρική σκηνή (βίντεο, παραδοσιακοί χοροί και άλλα δρώμενα)
– Κορύφωση με συναυλία παιδικών χορωδιών.
Είσοδος: Δωρεάν Προσκαλέστε φίλους και γνωστούς και ελάτε να ζήσουμε μαζί μια ξεχωριστή ημέρα για την οικογένεια!
Ποιοι είμαστε Η πρωτοβουλία «Αγαπώ την οικογένεια» αποτελεί μια σύμπραξη φορέων που στόχο έχει αφενός την ενίσχυση του ιερού θεσμού της οικογένειας και αφετέρου την ευαισθητοποίηση της κοινής γνώμης σε σχετικά ζητήματα. Προς αυτή την κατεύθυνση οργανώνει δράσεις και εκδηλώσεις με αφετηρία τη μεγάλη εκδήλωση που πραγματοποιήθηκε στο Ο.Α.Κ.Α. την Κυριακή 11/5/2025.
17:00 – 20:00
Περιήγηση στα περίπτερα
Παράλληλες δράσεις στην κεντρική σκηνή
17:00 Παραδοσιακοί χοροί από την Κρήτη με το τμήμα χοροτράγουδων από τον Ι.Ν. Αγίων Μυροφόρων Παλλήνης
18:00 Η χορωδία του Ι. Ν. Μεταμορφώσεως Βριλησσίων τραγουδά για την οικογένεια!
19:00 Ορχηστρικό σύνολο με τον Βασίλη Χατζηνικολάου
20:00 Κεντρική Εκδήλωση Στην Κεντρική Σκηνή
«Χριστός Ανέστη»
Εισαγωγή — Παρουσιάζει ο Θανάσης Βισκαδουράκης
Χαιρετισμός Σεβασμιωτάτου Μητροπολίτου Μεσογαίας και Λαυρεωτικής κ.κ. Νικολάου, εκπροσώπου της Ιεράς Συνόδου της Εκκλησίας της Ελλάδος
Συναυλία παιδικών χορωδιών υπό τη διεύθυνση του μουσικοσυνθέτη Βασίλη Χατζηνικολάου
• Παιδική χορωδία Ι.Ν. Αγίας Βαρβάρας Αργυρουπόλεως
• Παιδική χορωδία Ι.Ν. Μεταμορφώσεως Σωτήρος, Μεταμορφώσεως Αττικής
• Παιδική χορωδία «Χελιδόνια Χριστού»
• Χορωδία Εκπαιδευτηρίων «Η ΕΛΛΗΝΙΚΗ ΠΑΙΔΕΙΑ» – Γυμνάσιο Αμαρουσίου
Απονομή βραβείων αθλητικών αγώνων
21:00 — Λήξη Εκδήλωσης

Χορεύουμε λες και ήταν χθες στην Πεύκη
2026-05-10 20:00 - 22:00 | Δημοτικό Θέατρο Πεύκης, Χρυσοστόμου Σμύρνης & Ρήγα Φεραίου, Πεύκη, Αττική, 15121, Greece
Ο Δήμαρχος Λυκόβρυσης Πεύκης Μάριος Ψυχάλης, και το τμήμα Latin και Ευρωπαϊκών χορών του Δήμου μας, σας προσκαλεί στην χορευτική επίδειξη “Χορεύουμε λες και ήταν …χθες!”. Η εκδήλωση θα πραγματοποιηθεί την Κυριακή 10 Μαΐου και ώρα 20:00, στο Δημοτικό θέατρο Πεύκης. Ένα αφιέρωμα στην δεκαετία του ’50, μιας δεκαετίας που άλλαξε την ζωή της Ελλάδας καθοριστικά. Πόλεμος, εμφύλιος, επιβίωση, δίνουν αργά αργά τη θέση τους σε νέα ήθη, μετακίνηση πληθυσμών, διασκέδαση… Ελπίδα για καλύτερη ζωή! Ελάτε να κάνουμε μαζί αυτό το ταξίδι, χορεύοντας!
Διδασκαλία: Τάσος Λάσκαρης
Αφήγηση: Δήμητρα Φωτοπούλου, Νίκος Παντελίδης
Καλλιτεχνική επιμέλεια: Ελευθερία Κατσούρα
Συμμετέχει το τμήμα Oriental του Δήμου.
Διδασκαλία Βασιλική Μουζη Σιδερη (Amira Balkis)
Ο Δήμαρχος Λυκόβρυσης-Πεύκης κ. Μάριος Ψυχάλης δηλώνει: «Με ιδιαίτερη χαρά, ο Δήμος μας φιλοξενεί τη χορευτική επίδειξη «Χορεύουμε λες και ήταν… χθες!», μια εκδήλωση που μας ταξιδεύει στη δεκαετία του ’50, μια εποχή γεμάτη προκλήσεις αλλά και ελπίδα για ένα καλύτερο αύριο. Ο πολιτισμός και ο χορός αποτελούν ζωντανά κύτταρα της κοινωνίας μας. Μέσα από τη δημιουργία, τη συμμετοχή και τη συλλογική έκφραση, κρατάμε ζωντανή την ιστορία μας και ενισχύουμε τους δεσμούς της κοινότητάς μας. Καλούμε όλες και όλους να μοιραστούμε αυτή τη μοναδική εμπειρία!»

162 Χρόνια από την Ένωση των Επτανήσων στο Ίλιο
2026-05-15 18:30 - 20:30 | Πολιτιστικό Κέντρο Μελίνα Μερκούρη Ίλιο, Ηροδότου & Πωγωνίου, Ίλιο, Αττική, 13123, Greece
162 Χρόνια από την Ένωση των Επτανήσων με την Ελλάδα
Ο Δήμος Ιλίου και ο Σύλλογος Επτανησίων Ιλίου «Ιωάννης Καποδίστριας» σάς προσκαλούν στην εκδήλωση εορτασμού για τη συμπλήρωση 162 χρόνων από την ιστορική Ένωση των Επτανήσων με την Ελλάδα. Η εκδήλωση θα πραγματοποιηθεί την Παρασκευή 15 Μαΐου 2026 και ώρα 18:30, στο Θέατρο «Μελίνα Μερκούρη» (Πολιτιστικό Κέντρο Δήμου Ιλίου, Αγίου Φανουρίου 99).
Το πρόγραμμα της εκδήλωσης:

Κεντρικός εισηγητής:Αντώνιος Π. Αργυρός, τ. Υπουργός Επικρατείας, Δικηγόρος παρ’ Αρείω Πάγω – Συγγραφέας.
Αφιέρωμα στο επτανησιακό παραδοσιακό τραγούδι:Το μουσικό σχήμα «Δρόμοι & Κλίμακες» του Χριστογιάννη Φουρλάνου.
Συμμετέχει:Η Χορευτική Ομάδα του Συλλόγου Επτανησίων Αγίων Αναργύρων – Καματερού «Διονύσιος Σολωμός».

Σας περιμένουμε σε μια βραδιά αφιερωμένη στη μνήμη, στην ιστορία και στον πολιτισμό των νησιών του Ιονίου. Η συμμετοχή σας στον εορτασμό των άρρηκτων δεσμών των Επτανήσων με τον εθνικό κορμό θα αποτελέσει ιδιαίτερη τιμή.

30η Χορευτική Συνάντηση Τμημάτων Παραδοσιακών Χορών Δήμου Παλλήνης
2026-05-17 19:00 - 21:00 | 1ο Δημοτικό Παλλήνης, Εθνικής Αντιστάσεως & Μαυρομιχάλη, Παλλήνη, Αττική, 15351, Greece
Ο Δήμος Παλλήνης, μέσω του Τμήματος Πολιτισμού, σας προσκαλεί στη 30η Χορευτική Συνάντηση Τμημάτων Παραδοσιακών Χορών, που θα πραγματοποιηθεί την Κυριακή 17 Μαΐου 2026, στις 7 μ.μ, στον προαύλιο χώρο του 1ου Δημοτικού Σχολείου Παλλήνης.
Η εκδήλωση αποτελεί πλέον έναν θεσμό με ιστορία 30 συναπτών ετών, μέσα από τον οποίο διατηρείται και προβάλλεται η ελληνική πολιτιστική κληρονομιά, με επίκεντρο την αγάπη για τον παραδοσιακό χορό. Όπως κάθε χρόνο έτσι και στη φετινή συνάντηση θα συμμετάσχουν όλα τα χορευτικά τμήματα του Δήμου, από παιδιά προσχολικής ηλικίας έως και ενήλικες, προσφέροντας ένα πλούσιο και πολυποίκιλο πρόγραμμα με χορούς από διάφορες περιοχές της Ελλάδας. Τη διδασκαλία και επιμέλεια των χορογραφιών έχουν οι χοροδιδάσκαλοι κα. Έρη Κονδάρα και κ. Ηλίας Νικητόπουλος, οι οποίοι συνεχίζουν με συνέπεια και μεράκι να εμπνέουν γενιές χορευτών.
Σας περιμένουμε όλους για να τιμήσουμε μαζί τη δύναμη της παράδοσης και την ομορφιά της συλλογικής δημιουργίας, μέσα από ρυθμούς, βήματα και τραγούδια που ενώνουν το παρελθόν με το παρόν.

Παραδοσιακοί Χοροί στον Παπάγο
2026-05-17 19:30 - 21:30 | Κηποθέατρο Παπάγου, Παπάγου & Κουτυσάς, Παπάγου, Αττική, 15669, Greece
Παραδοσιακοί Χοροί από Τοπικούς Συλλόγους την Κυριακή στο Κηποθέατρο Παπάγου. Ο Δήμος Παπάγου – Χολαργού σας προσκαλεί σε μια ξεχωριστή βραδιά αφιερωμένη στην ελληνική παράδοση και τον πλούτο της τοπικής πολιτιστικής δημιουργίας με παραδοσιακούς χορούς από τοπικούς Συλλόγους. Η εκδήλωση συγκεντρώνει δραστήριες και αναγνωρισμένες χορευτικές ομάδες του Δήμου μας οι οποίες θα παρουσιάσουν ένα πλούσιο πρόγραμμα με χορούς από διάφορες περιοχές της Ελλάδας αναδεικνύοντας την ποικιλία, τη ζωντάνια και τη διαχρονικότητα της ελληνικής λαϊκής παράδοσης.
Συμμετέχουν:

Το Λύκειο των Ελληνίδων – Περιφερειακό Τμήμα Χορού Παπάγου–Χολαργού
Η Χορευτική Ομάδα του Συλλόγου Πελοποννησίων Παπάγου–Χολαργού
Η Χορευτική Ομάδα του Δήμου Παπάγου–Χολαργού

Η εκδήλωση αποτελεί μια γιορτή παράδοσης, πολιτισμού και κοινοτικής συμμετοχής προσφέροντας μια μοναδική ευκαιρία για μικρούς και μεγάλους να γνωρίσουν, να θυμηθούν και να απολαύσουν χορούς που έχουν περάσει από γενιά σε γενιά.
Επιμέλεια εκδήλωσης Μιμή Ρουφογάλη, Αντιδήμαρχος Πολιτισμού, Δημοτικής Πινακοθήκης και Διεθνών Σχέσεων.
Κυριακή 17 Μαΐου ώρα 19.30, Κηποθέατρο Παπάγου, οδός Κορυτσάς 6η στάση Παπάγου
Είσοδος ελεύθερη

Εκδήλωση για την γενοκτονία του Πόντου στην Καλλιθέα
2026-05-18 18:30 - 20:30 | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
Ο Δήμαρχος Καλλιθέας Κώστας Ασκούνης και τα Ποντιακά Σωματεία του Δήμου Καλλιθέας, σας προσκαλούν στην εκδήλωση μνήμης για τους Έλληνες του Πόντου που βίωσαν την Γενοκτονία κατά την περίοδο 1916 – 1923. Την Δευτέρα 18 Μαΐου 2026, ώρα 18.30, στο Παμποντιακό Ηρώο, στην Πλατεία Δαβάκη.
Πρόγραμμα εκδήλωσης

Επιμνημόσυνη δέηση στη Μνήμη των Γενοκτονημένων Αδελφών.
Ομιλία του Δημάρχου Καλλιθέας κ. Κώστα Ασκούνη.
Ολιγόλεπτη ιστορική προσέγγιση σχετική με την Ημέρα μνήμης της Γενοκτονίας των Ελλήνων του Πόντου από κ. Βασίλη Τσενκελίδη, ιστορικό, Εντεταλμένος Δημοτικός Σύμβουλος για το Κε.Σ.Π.Ε. του Δήμου Καλλιθέας.
Καταθέσεις στεφάνων στο Ηρώον του Πόντου από εκπροσώπους συλλόγων και τον Δήμαρχο Καλλιθέας.
Ανάκρουση του Εθνικού ύμνου.
Η Γενοκτονία μέσα από τις μαρτυρίες που μας μεταφέρουν δεκαετίες πίσω, περιγράφουν την προσφυγιά που υπέστησαν εκατοντάδες χιλιάδες Πόντιοι.
“Θα μιλώ … μέχρι ν ́ ακουστούν οι φωνές της σιωπής….”
(Απαγγέλουν: Μαρία Δημητριάδου: Η φωνή της σιωπής, Ροζάνα Δημητριάδου: Μάνα, Γιώργος Σονίδης: Ξεναγός Ιστορίας)
Από τον Καλλιτεχνικό Οργανισμό Ποντίων Αθηνών (Κ.Ο.Π.Α.)
Ήχοι και στίχοι για την Ημέρα μνήμης Γενοκτονίας των Ελλήνων του Πόντου, Ηλίας Αβραμίδης (λύρα, τραγούδι) Σύλλογος Ποντίων «Αργοναύται – Κομνηνοί».
Πυρρίχιος χορός από τους χορευτές του Συλλόγου Ποντίων «Αργοναύται – Κομνηνοί», χοροδιδάσκαλος Κώστας Σαββινίδης.

Παραδοσιακό γλέντι στην Κάντζα
2026-05-19 19:00 - 23:00 | Άγιος Νικόλαος Λεονταρίου Κάντζας Παλλήνη, Λεονταρίου & Αγίου Νικολάου, Παλλήνη, Αττική, 15351, Greece
Εορτασμός Ανακομιδής των Ιερών Λειψάνων του Αγίου Νικολάου στο Λεοντάριο Κάντζας. Την Τρίτη 19 Μαΐου 2026, ο Ιερός Ναός Αγίου Νικολάου στην περιοχή Λεονταρίου Κάντζας, στην Παλλήνη, τιμά τον εορτασμό της ανακομιδής των Ιερών Λειψάνων του Αγίου Νικολάου, με εκδηλώσεις πνευματικού και πολιτιστικού χαρακτήρα. Η εκδήλωση διοργανώνεται με την υποστήριξη του Δήμου Παλλήνης (του Τμήματος Πολιτισμού), τη συμμετοχή τοπικών πολιτιστικών φορέων και συλλόγων, ενώ υπεύθυνος της διοργάνωσης είναι ο κ. Δημήτρης Χατζηκωνσταντής.
Πρόγραμμα Εκδηλώσεων
19:00 – Μέγας Εσπερινός και Αρτοκλασία
20:30 – Παραδοσιακοί χοροί από τα τμήματα παραδοσιακών χορών του Δήμου Παλλήνης και του Φ.Ε.Σ. «Η Κάντζα»
21:00 – Παραδοσιακό γλέντι με την ορχήστρα «9ΜΠΟΦΩΡ» του Δημήτρη Κυρτάτα
Η βραδιά θα πλαισιωθεί από μουσική, χορό και παραδοσιακό πανηγυρικό κλίμα, σε έναν χώρο ιδιαίτερης ιστορικής και θρησκευτικής σημασίας για την περιοχή.

Η Παλαιστίνη μου στο Χαλάνδρι Λήξη
2026-05-24 12:00 - 14:00 | Κέντρο Νεότητας του Δήμου Χαλανδρίου, Αντιγόνης & Δαναΐδων, Χαλάνδρι, Αττική, Greece
Εικαστική έκθεση Η Παλαιστίνη μου
Ο Δήμος Χαλανδρίου και η εικαστικός – κεραμίστρια Πέλα Καλογήρου, από την Πρέβεζα, διοργανώνουν την έκθεση «Η Παλαιστίνη μου», στο Κέντρο Νεότητας Δήμου Χαλανδρίου, από τις 8 μέχρι στις 24 Μαΐου 2026.
Η έκθεση πλαισιώνεται από ένα πλούσιο πρόγραμμα παράλληλων εκδηλώσεων: Ποίηση, μουσική, συζητήσεις, προβολές, σε συνεργασία με το Πολιτιστικό Δίκτυο για την Παλαιστίνη, την Παλαιστινιακή Παροικία Ελλάδος, το BDS Greece, το AFZ Greece και άλλους φορείς.
Πατήστε εδώ για να δείτε το πλήρες πρόγραμμα
24 Μαΐου│12.00 Τελετή λήξης με παλαιστινιακούς χορούς και κουζίνα με την υποστήριξη της Παλαιστινιακής Παροικίας Ελλάδος.
Στοιχεία έκθεσης
Κέντρο Νεότητας Δήμου Χαλανδρίου (Δαναΐδων & Αντιγόνης)
8-24 Μαΐου 2026
Καθημερινή λειτουργία 9.30 – 13.30
Η είσοδος είναι ελεύθερη για την έκθεση και όλες τις εκδηλώσεις
Επιμέλεια αφίσας: Κωνσταντίνος Τσούτσης

Γιορτή Γυμναστικής & Χορού στη Νέα Ιωνία
2026-06-06 20:30 - 22:30 | Δημοτικό Στάδιο Νέας Ιωνίας, Ολυμπίας & Ομορφοκκλησιάς, Νέα Ιωνία, Αττική, 14233, Greece
Μεγάλη Γιορτή Γυμναστικής & Χορού στη Νέα Ιωνία
Ο Δήμος Νέας Ιωνίας διοργανώνει μια ξεχωριστή γιορτή γυμναστικής και χορού, γεμάτη κίνηση, μουσική, ρυθμό και δημιουργική έκφραση! Η γιορτή θα γίνει στο Δημοτικό Στάδιο Νέας Ιωνίας το Σάββατο 6 Ιουνίου 2026 στις 8:30 μ.μ
Το πρόγραμμα περιλαμβάνει Hip-Hop, Funky Jazz, Ενόργανη, Ακροβατική, Ρυθμική, Παραδοσιακοί Χοροί, Zumba, Μπαλέτο και Σύγχρονο Χορό. Η είσοδος είναι ελεύθερη.

Ημέρες Θάλασσας 2026
2026-06-07 09:00 - 23:00 | Παραλία Βοτσαλάκια Πειραιάς, Καραγιώργη Σερβίας, Πειραιάς, Αττική, 18534, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Κυριακή 7 Ιουνίου
ΚΑΤΆΔΥΣΗ ΓΝΩΡΙΜΊΑΣ ΓΙΑ ΠΑΙΔΙΆ Για παιδιά και νέους ηλικίας από 10 έως 15 ετών. Δημοτικό Κολυμβητήριο Πειραιά «Ανδρέας Γαρύφαλλος» Πλαζ Βοτσαλάκια 09:00 Κράτηση θέσης απαραίτητη / Τηλ.: 6932786383
MOTORONE ELECTRIC DAYS 2026 Pop-up event για την ηλεκτροκίνηση και τη μικροκινητικότητα. Πλατεία Κοραή 10:00 – 21:00
ΗΕΤΙΏΝΕΙΑ, ΈΝΑ ΘΑΛΑΣΣΙΝΌ ΦΡΟΎΡΙΟ ΣΤΟ ΛΙΜΆΝΙ ΤΟΥ ΠΕΙΡΑΙΆ Περίπατος στην Ηετιώνεια, ανάμεσα σε αρχαία τείχη και θαλασσινές εικόνες, που αποκαλύπτουν την ιστορία και τη στρατηγική του Πειραιά μέσα στον χρόνο.
ΥΠΟΒΡΥΧΙΟΣ & ΠΑΡΑΚΤΙΟΣ ΚΑΘΑΡΙΣΜΟΣ Πλατεία Αλεξάνδρας 11:00 – 14:00
ΞΕΝΑΓΗΣΗ ΣΤΗ ΣΧΟΛΗ ΝΑΥΤΙΚΩΝ ΔΟΚΙΜΩΝ Σχολή Ναυτικών Δοκίμων, Λ. Χατζηκυριάκου 48, Πειραιάς 11:00 – 19:00
ΖΉΣΕ ΤΗ ΘΆΛΑΣΣΑ! ΓΝΩΡΙΜΊΑ ΜΕ ΑΘΛΉΜΑΤΑ ΤΗΣ ΕΛΛΗΝΙΚΉΣ ΟΜΟΣΠΟΝΔΊΑΣ ΚΑΝΌΕ – ΚΑΓΙΆΚ – SUP – SURFING Πλατεία Αλεξάνδρας 11:00
ΘΑΛΑΣΣΙΑ ΠΕΡΙΠΕΤΕΙΑ «ΕΞΕΡΕΥΝΩΝΤΑΣ ΤΑ ΣΩΣΤΙΚΑ ΜΕΣΑ ΤΟΥ ΠΛΟΙΟΥ» Εντός του πλοίου Knossos Palace των Μινωικών Γραμμών, Λιμάνι Πειραιά, Πύλη Ε2 11:00 Δήλωση συμμετοχής: info@elint.org.gr
ΞΕΝΆΓΗΣΗ ΕΝ ΠΛΩ ΣΤΙΣ ΑΚΤΈΣ ΤΟΥ ΠΕΙΡΑΙΆ Πλοιάριο «Γεώργιος Μπρούφας» αναχώρηση από Προβλήτα Κ, Πλ. Αλεξάνδρας Δρομολόγια: 17:30 & 19:30 Ελ. Βενιζέλου 82, Πειραιάς 20:00 – 23:00 Κράτηση θέσης απαραίτητη / Τηλ.: 6972516503, Δε-Πα: 10:00 – 14:30
Ο ΑΧΙΝΟΣ Θεατρικό έργο του Κωνσταντίνου Μαρούγκα. Δημοτικό Θέατρο Πειραιά, Σκηνή Ωμέγα 19:30
Η ΚΡΗΤΗ ΑΝΤΑΜΩΝΕΙ ΜΕ ΤΣ’ ΑΛΛΟΥΣ ΤΟΠΟΥΣ, ΣΤΟΝ ΚΥΚΛΟ ΤΟΥ ΧΟΡΟΥ Μια μουσικοχορευτική παράσταση από διάφορα μέρη της Ελλάδας με αφηγήσεις, χορούς και τραγούδια. Ελ. Βενιζέλου 82, Πειραιάς 20:00 – 23:00
Ο ΚΑΡΑΓΚΙΌΖΗΣ & Η ΠΕΙΡΑΤΙΚΉ ΓΑΛΈΡΑ Πλατεία Κανάρη, Β’ Δημοτική Κοινότητα 20:30

Γιορτή λήξης αθλητικών δραστηριοτήτων στο Κηποθέατρο Παπάγου
2026-06-07 19:30 - 21:30 | Κηποθέατρο Παπάγου, Παπάγου & Κουτυσάς, Παπάγου, Αττική, 15669, Greece
Γιορτή λήξης αθλητικών δραστηριοτήτων, περιόδου 2026-2027, διοργανώνει την Κυριακή 7 Ιουνίου και ώρα 19.30 στο Κηποθέατρο Παπάγου, ο Δήμος Παπάγου – Χολαργού.
Πρόκειται για μια βραδιά γεμάτη ενέργεια, άθληση, χορό και ομαδικό πνεύμα, όπου οι συμμετέχοντες όλων των ηλικιών θα παρουσιάσουν όσα δημιουργικά έμαθαν κατά τη διάρκεια της χρονιάς.
Το πρόγραμμα της εκδήλωσης περιλαμβάνει ενόργανη γυμναστική, Tae Kwon Do, Zumba Kids και Ξιφασκία από τα παιδικά και εφηβικά τμήματα.
Ελληνικοί Παραδοσιακοί Χοροί, Zumba Χολαργού & Παπάγου –Μοντέρνοι Χοροί, Zumba «ΟΛΟΙ ΜΑΖΙ» από τα τμήματα ενηλίκων.

Από Την Ανατολή Στη Δύση στην Πετρούπολη
2026-06-13 21:00 - 23:00 | Θέατρο Πέτρας, Μ. Μερκούρη, Πετρούπολη, Αττική, 13231, Greece
Διεθνές Φεστιβάλ Πέτρας 2026
Από Την Ανατολή Στη Δύση
Το Σάββατο 13 Ιουνίου 2026, στις 21:00 στη σκηνή «Μίνως Βολανάκης» του Θεάτρου Πέτρας, οι Σύλλογοι Πετρούπολης Ηπειρωτών και Αιτωλοακαρνάνων & Ευρυτάνων «Ο Αχελώος», στο πλαίσιο του «Διεθνούς Φεστιβάλ Πέτρας» 2026, θα παρουσιάσουν τη μουσικοχορευτική εκδήλωση με τίτλο: «Από την Ανατολή στη Δύση». Την καλλιτεχνική διεύθυνση έχουν η Βαρβάρα Μπότσαρη και ο Θοδωρής Μπότσαρης.
Η είσοδος είναι ελεύθερη για το κοινό.

Ημέρες Θάλασσας 2026
2026-06-14 09:30 - 23:00 | Μικρολίμανο Ακτή Δηλαβέρη Πειραιάς, Ακτή Δηλαβέρη, Πειπαιάς, Αττική, 18533, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Κυριακή 14 Ιουνίου
GREEN EQUAL SEAS Ιστιοπλοϊκός αγώνας για παιδιά 6-18 ετών. Ιστιοπλοϊκός Όμιλος Πειραιώς, Μικρολίμανο 09:30 – 13:30
ΠΕΙΡΑΙΑΣ – ΕΛΕΥΣΙΝΑ: Ξενάγηση εν πλω στα μυστήρια της Αρχαιότητας και της σύγχρονης ιστορίας. Πλοιάριο «Γεώργιος Μπρούφας» αναχώρηση από Προβλήτα Κ, Πλ. Αλεξάνδρας Δρομολόγιο: 10:00 Κράτηση θέσης απαραίτητη / Τηλ.: 6972516503, Δε-Πα: 10:00 – 14:30
ΓΝΏΡΙΣΕ ΤΟΥΣ ΝΑΥΤΟΠΡΟΣΚΌΠΟΥΣ! Ακτή Μουτσοπούλου 52, Μαρίνα Ζέας 10:00
ΕΚΘΕΣΗ ΚΛΑΣΙΚΟΥ ΑΥΤΟΚΙΝΗΤΟΥ ΚΑΙ ΜΟΤΟΣΥΚΛΕΤΑΣ – ΕΚΘΕΣΗ ΕΡΓΩΝ ΚΑΙ ΔΗΜΙΟΥΡΓΙΩΝ ΤΩΝ ΜΑΘΗΤΩΝ/ΤΡΙΩΝ ΤΟΥ Ε.Ε.Ε.ΕΚ ΠΕΙΡΑΙΑ Πλατεία Παπανικολή, Μαρίνα Ζέας 10:00 – 14:00
Ἀγλαα δῶρα θεοῖσιν. ΙΣΤΟΡΙΕΣ ΠΡΟΣΦΟΡΑΣ ΚΑΙ ΑΠΟΔΟΣΗΣ ΤΙΜΗΣ ΠΡΟΣ ΤΟΥΣ ΘΕΟΥΣ. Θεματική ξενάγηση σε επιλεγμένα εκθέματα του Αρχαιολογικού Μουσείου. Αρχαιολογικό Μουσείο Πειραιά, Χαριλάου Τρικούπη 31, Πειραιάς 11:30 Δήλωση συμμετοχής απαραίτητη / Τηλ.: 2104521598
ΧΟΡΟΊ ΤΗΣ ΘΆΛΑΣΣΑΣ Χτίζοντας γέφυρες πολιτισμού, οι Ημέρες Θάλασσας φιλοξενούν πολιτιστικούς συλλόγους σε μια γιορτή χορού, μουσικής και παράδοσης, με φόντο το γαλάζιο και τον παλμό της θάλασσας. Μαρίνα Ζέας 20:00

Αντικριστά και Αντάμα στην Καλλιθέα
2026-06-14 20:30 - 22:30 | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΚΥΡΙΑΚΗ 14/6/26 20:30 Πλατεία Δαβάκη Αντικριστά και Αντάμα Η Ομάδα Λαϊκού και Παραδοσιακού Χορού του Δήμου μας, παρουσιάζει μια χορευτική παράσταση αφιερωμένη στη συνάντηση, το ρυθμό και τη συλλογικότητα της ελληνικής παράδοσης. Μέσα από αντικριστά βήματα και κυκλικούς σχηματισμούς, οι χοροί ζωντανεύουν το «αντάμα» των ανθρώπων και των τόπων. Σας προσκαλούμε σ’ ένα κυριακάτικο απόγευμα γεμάτο χορούς που αναδεικνύουν τη ζωντάνια και τη διαχρονική αξία της ελληνικής λαϊκής κληρονομιάς.
Καλλιτεχνική διεύθυνση: Λαμπρινή Κουτέλα.

Καλοκαίρι 2026 στην Καλλιθέα
2026-06-17 19:30 - 21:30 | 1ο Γυμνάσιο Λύκειο Καλλιθέας (Ιζόλα), Αιγέως 41, Καλλιθέα, Αττική, 17675, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΤΕΤΑΡΤΗ 17/6/26 19:30 1o Γυμνάσιο – Λύκειο (Αιγέως, ΙΖΟΛΑ) Να’μαστε πάλι στο χορό Όπως κάθε χρόνο, έτσι και φέτος, τα μέλη των χορευτικών τμημάτων από τα παραρτήματα της Ερασιτεχνικής Δημιουργίας του Δήμου μας συνεχίζουν την ελληνική λαϊκή παράδοση με τη ζωντανή τους παρουσία. Μικροί και μεγάλοι μας οδηγούν σε ένα ταξίδι, όπου η παράδοση ζωντανεύει μέσα από χορούς και σκοπούς του τόπου μας.
Καλλιτεχνική επιμέλεια: Λαμπρινή Κουτέλα.

Πολιτιστικά Μηνύματα 2026 στα Βριλήσσια
2026-06-17 21:00 - 23:00 | Θέατρο Βριλησσίων Αλίκη Βουγιουκλάκη πρώην Νταμάρι, Μεταμορφώσεως Σωτήρος 25-27, Βριλήσσια, Αττική, 152 38, Greece
Πολιτιστικά Μηνύματα 2026
Το ετήσιο φεστιβάλ των Καλλιτεχνικών Εργαστηρίων του Δήμου Βριλησσίων ξεκινά από τον Μάιο και ολοκληρώνεται στις αρχές Ιουλίου. Η είσοδος για το κοινό σε όλες τις εκδηλώσεις είναι ελεύθερη.
ΤΕΤΑΡΤΗ 17 ΙΟΥΝΙΟΥ 2026
ΧΟΡΕΥΤΙΚΗ ΒΡΑΔΙΑΣυμμετέχουν τα εργαστήρια Αργεντίνικου Τάνγκο, LATIN & ΕυρωπαϊκώνΧορών και το παιδικό Εργαστήρι Μοντέρνων Χορών του Δήμου.Χορογραφίες – διδασκαλία Άννα Γαλανοπούλου, Μαργαρίτα Πέτροβα,Νίκος Παπουτσής, Πέγκυ ΣβυρίδουΏρα έναρξης 21:00 Θέατρο «ΑΛΙΚΗ ΒΟΥΓΙΟΥΚΛΑΚΗ»Μεταμ. Σωτήρος & Υψηλάντου Άνω Βριλήσσια

Η είσοδος σε όλες τις εκδηλώσεις είναι ελεύθερη.

Συναυλία με την ορχήστρα του Θοδωρή Τασούλα στο Καματερό
2026-06-19 20:30 - 22:30 | Πλατεία Δημοκρατίας Καματερό, Πλατεία Δημοκρατίας, Καματερό, Αττική, 13451, Greece
Καλοκαιρινές εκδηλώσεις 2026 σε Άγιους Ανάργυρους & Καματερό
Καλοκαιρινές εκδηλώσεις 2026 σε Άγιους Ανάργυρους & Καματερό. Μέσα από συναυλίες, θεατρικές παραστάσεις, υπαίθριο θερινό κινηματογράφο, θέατρο σκιών και δεκάδες πολιτιστικές δράσεις, στόχος μας είναι να δώσουμε σε μικρούς και μεγάλους την ευκαιρία να βγουν από το σπίτι, να συναντηθούν, να μοιραστούν εμπειρίες και να νιώσουν ξανά την πόλη τους ζωντανή και ανθρώπινη. Όλες οι εκδηλώσεις πραγματοποιούνται με ελεύθερη είσοδο.
Πατήστε ΕΔΩ για να δείτε το πρόγραμμα συναυλιών και παραστάσεων
20:30 Συναυλία με την ορχήστρα του Θοδωρή Τασούλα ΠΛΑΤΕΙΑ ΔΗΜΟΚΡΑΤΙΑΣ ΚΑΜΑΤΕΡΟ Η Ορχήστρα του Θοδωρή Τασούλα και τα τμήματα παραδοσιακών χορών του Τμήματος Πολιτισμού μάς προσκαλούν σε ένα αυθεντικό λαϊκό γλέντι, εκεί όπου η παρέα γίνεται μια μεγάλη αγκαλιά και τα βάσανα μένουν έξω από τον χορό.

Αναβίωση εθίμου του Κλήδονα στην Καλλιθέα
2026-06-24 20:00 - 22:00 | Χώρος Πολιτισμού και Νεολαίας Καλλιθέας (Μαντζαγριωτάκη και Εσπερίδων), Μαντζαγριωτάκη & Εσπερίδων, Καλλιθέα, Αττική, 17672, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΤΕΤΑΡΤΗ 24/6/26 Αναβίωση εθίμου του Κλήδονα σε τρία διαφορετικά σημεία της πόλης Αναβίωση του παραδοσιακού εθίμου του Κλήδονα – «ανάβουνε φωτιές στις γειτονιές του Αη Γιάννη…». Μουσικά σχήματα θα πλαισιώσουν την εκδήλωση με ξεχωριστούς μελωδικούς ήχους σε τρία διαφορετικά σημεία της πόλης, ενώ θα πραγματοποιηθεί αναπαράσταση του εθίμου, με φωτιές, κρασί και παραδοσιακή ατμόσφαιρα.
20:00 Χώρος Πολιτισμού και Νεολαίας (1η Κοινότητα). Στην εκδήλωση θα συμμετέχουν χορευτικοί Σύλλογοι.
20:00 Στην Πλατεία Γ. Παπαϊωάννου (πρώην Τζιτζιφιών) (2η Κοινότητα). Στην εκδήλωση θα λάβει μέρος και θα συμμετέχει χορευτικά ο Πολιτιστικός Σύλλογος ΠέΖΟ.
20:00 Στην επικάλυψη του ποταμού στην Παναγή Τσαλδάρη, δίπλα στην παιδική χαρά, που συναντά την Χαμοστέρνας (3η Κοινότητα). Στην εκδήλωση θα λάβει μέρος και θα συμμετέχει χορευτικά η Πολιτιστική Εταιρεία Ορχηστρικής Τέχνης ΒΑΚΧΑΙ.

Φεστιβάλ Πάμε Πειραιά, Παμε Δημοτικό
2026-06-25 20:30 - 22:30 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Φεστιβάλ Πάμε Πειραιά, Παμε Δημοτικό
Εδώ και 8 χρόνια το Δημοτικό Θέατρο Πειραιά ξεφεύγει από τα καθιερωμένα και ανοίγεται στην πόλη, με συνέπεια και σχέδιο, με τρόπο καθοριστικό, πειστικό και ουσιαστικό, με βλέμμα καλλιτεχνικό και παρεμβατικό. Το Πολυθεματικό Φεστιβάλ Τέχνης, Σκέψης & Δημιουργίας «ΠΑΜΕ ΠΕΙΡΑΙΑ! ΠΑΜΕ ΔΗΜΟΤΙΚΟ!» συμπληρώνει φέτος 8 χρόνια παρουσίας και επιστρέφει πιο δυναμικά από ποτέ, προσκαλώντας το κοινό σε μια μεγάλη γιορτή πολιτισμού στην καρδιά της πόλης, στο Δημοτικό Θέατρο Πειραιά! Το Δημοτικό Θέατρο ανοίγει και φέτος τις πόρτες του και προσκαλεί το κοινό σε μια μεγάλη γιορτή πολιτισμού που έχει καθιερωθεί ως ένας από τους σημαντικότερους θεσμούς καλλιτεχνικής έκφρασης, κοινωνικής συνάντησης και πολιτιστικής εξωστρέφειας.
Η είσοδος για όλες τις εκδηλώσεις είναι ελεύθερη
Πέμπτη 25 Ιουνίου ΚΕΝΤΡΙΚΗ ΣΚΗΝΗ
«SUMMER TIMES FAIRY TALES»
Χορογράφος : Κουγιουμτζόγλου Μαρία
Αθλητικό Σωματείο “ΑΙΘΡΑ”
Ώρα 20.30
Mια φαντασμαγορική παράσταση όπου τα τμήματα των παιδιών θα χορέψουν τα προγράμματά τους με στοιχεία ακροβατικού, σύγχρονου χορού και αγωνιστικών χορογραφιών, διηγώντας μας μικρές ιστορίες. “Η πεντάμορφη και το τέρας”, “Womens Voices” ‘’Blackswan”, “The Roxanne story”, μικρές ιστορίες που μεταδίδουν μηνύματα και συναισθήματα.Τα χορευτικά προγράμματα πλαισιώνονται από μαγευτικές μουσικές που εντυπωσιάζουν και το θέαμα συμπληρώνεται από τα υπέροχα κουστούμια των παιδιών.
Συντελεστές
Χορογράφος: Κουγιουμτζόγλου Μαρία
Μουσικός Παραγωγός : Κουγιουμτζόγλου Ιωάννης
Υπεύθυνη Προπονήτρια : Ζέζα Άννα
Επιμέλεια κουστουμιών : Μπρούμα Μαργαρίτα (Corus Line)

Το έθιμο του Κλήδονα στον Άγιο Δημήτριο
2026-06-28 19:30 - 21:30 | Πλατεία Αλέκου Παναγούλη, Λεωφ. Βουλιαγμένης 276, Άγιος Δημήτριος, Greece
Το έθιμο του Κλήδονα, όπως κάθε χρόνο, αναβιώνει από τον Εξωραϊστικό Επιμορφωτικό Σύλλογο Ανθέων και το Σύλλογο Μέλαμπες, την Κυριακή 28 Ιουνίου 2026, στην Πλατεία Αλέκου Παναγούλη, από τις 19.30 έως τις 22:00, σε μια μεγάλη διαδραστική γιορτή για όλη την οικογένεια. Σας περιμένουμε όλους και όλες να γιορτάσουμε με παραδοσιακούς χορούς, φωτιές του Αϊ-Γιάννη, ζωντανή παραδοσιακή μουσική, φαγητό.
Η εκδήλωση γίνεται υπό την αιγίδα και την ευγενική συνδρομή του Δήμου Αγίου Δημητρίου.

Με το φως της Πανσέληνου στην Πεύκη
2026-06-29 20:00 - 22:00 | Δημοτικό Θέατρο Πεύκης, Χρυσοστόμου Σμύρνης & Ρήγα Φεραίου, Πεύκη, Αττική, 15121, Greece
Με το φως της Πανσέληνου στην Πεύκη
Ο Δήμος Λυκόβρυσης – Πεύκης προσκαλεί το κοινό σε μια ξεχωριστή χορευτική βραδιά με τίτλο «Με το φως της Πανσέληνου», που θα πραγματοποιηθεί τη Δευτέρα 29 Ιουνίου στο Δημοτικό Θέατρο Πεύκης. Η εκδήλωση διοργανώνεται με τη συμμετοχή του τμήματος ανατολίτικων χορών του Δήμου και πλαισιώνεται από τα τμήματα παραδοσιακών χορών, latin & ευρωπαϊκών χορών, καθώς και αστικών χορών 19ου αιώνα, προσφέροντας ένα πολυδιάστατο καλλιτεχνικό πρόγραμμα. Την παρουσίαση της βραδιάς θα έχει η Χριστίνα Γαρυφάλλου, ενώ την καλλιτεχνική επιμέλεια υπογράφει η Βασιλική Μουζή.
Η προσέλευση του κοινού θα ξεκινήσει στις 19:30, ενώ η έναρξη της παράστασης είναι προγραμματισμένη για τις 20:00. Η είσοδος είναι ελεύθερη για το κοινό.
Ο Δήμαρχος Λυκόβρυσης-Πεύκης Μάριος Ψυχάλης δηλώνει: «Στον Δήμο μας επενδύουμε διαρκώς στον πολιτισμό, ενισχύοντας δράσεις που φέρνουν τους πολίτες πιο κοντά στην τέχνη και τη δημιουργία. Η παράσταση “Με το φως της Πανσέληνου” αποτελεί μια όμορφη ευκαιρία συνάντησης, έκφρασης και συμμετοχής για όλες τις ηλικίες. Συγχαίρω θερμά τους συντελεστές και τα τμήματα του Δήμου για την εξαιρετική τους δουλειά τους και προσκαλώ όλους να απολαύσουν μια ξεχωριστή καλοκαιρινή βραδιά γεμάτη μουσική και χορό.»

Εγώ ο Ελύτης στην Καλλιθέα Ακυρώθηκε
2026-07-01 20:30 - 22:30 | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΑΝΑΚΟΙΝΩΣΗ Σας ενημερώνουμε ότι η εκδήλωση «ΕΓΩ Ο ΕΛΥΤΗΣ» η οποία ήταν προγραμματισμένη να πραγματοποιηθεί την ΤΕΤΑΡΤΗ 01 ΙΟΥΛΙΟΥ 2026 στην Πλατεία Δαβάκη ΑΚΥΡΩΝΕΤΑΙ λόγω τεχνικών προβλημάτων
ΤΕΤΑΡΤΗ 1/7/26 20:30 Πλατεία Δαβάκη Εγώ ο Ελύτης Μουσικοχορευτική Παράσταση Παγγεραγωτικού Συλλόγου Μουσικοχορευτική παράσταση αφιερωμένη στα 30 χρόνια από την απουσία του Οδυσσέα Ελύτη. Μέσα από τη φωνή του ποιητή, αποσπάσματα του έργου του, μελοποιημένη ποίηση, χορωδιακή ερμηνεία και σκηνική κίνηση, αναδεικνύεται ο κόσμος του φωτός, της μνήμης και του Αιγαίου. Ιδιαίτερη αναφορά στη Γέρα Λέσβου, Πατρική γη του, μέσα από ένα χορευτικό δρώμενο που συνδέει την ποίηση με τη ζωντανή παράδοση.

Just Dance στη Γλυφάδα
2026-07-03 20:00 - 22:00 | Πλατεία Μακεδονίας Γλυφάδα (πισω από Κοιμητήριο), Πλατεία Μακεδονίας, Γλυφάδα, Αττική, 16561
Just Dance στη Γλυφάδα
Παρασκευή 3 Ιουλίου
Ώρα Έναρξης : 20:00
Παιδική χαρά Πλ. Μακεδονίας
Ώρα για χορό, ώρα για πάρτι! Τα παιδιά μπαίνουν στην πίστα και γίνονται οι πρωταγωνιστές ενός φανταστικού, διαδραστικού χορευτικού show! Ακολουθώντας τα πιο cool και εύκολα βήματα που ξεπηδούν από μια μεγάλη οθόνη, χορεύουν, γελούν και ξεσηκώνονται. Εδώ δεν έχουμε βαθμολογίες και κριτές – μοναδικός κανόνας είναι να περάσουμε super, να κουνηθούμε στον ρυθμό και να διασκεδάσουμε με την ψυχή μας! Με τις μεγαλύτερες παιδικές και νεανικές επιτυχίες να παίζουν στο τέρμα, η πίστα θα πάρει φωτιά!
ΕΙΣΟΔΟΣ ΔΩΡΕΑΝ Η είσοδος στις εκδηλώσεις είναι ΔΩΡΕΑΝ για όλους, κατοίκους και επισκέπτες της πόλης μας. Αντί εισιτηρίου, ο Δήμος Γλυφάδας συγκεντρώνει τρόφιμα και φάρμακα για τις κοινωνικές δομές του.

10ο Μεσογειακό Φεστιβάλ του Δήμου Βάρης Βούλας Βουλιαγμένης
2026-07-03 20:00 - 23:00 | Παραλία Βάρκιζας, Παραλία Βάρκιζας, Βάρη, Αττική, 16672, Greece
Ο Δήμος Βάρης Βούλας Βουλιαγμένης διοργανώνει το 10ο Μεσογειακό Φεστιβάλ, το οποίο θα πραγματοποιηθεί από την Παρασκευή 3 έως και την Κυριακή 5 Ιουλίου 2026, στην Πλατεία Βάρκιζας – Λιμάνι. Ένας καταξιωμένος πλέον πολιτιστικός θεσμός, που συμπληρώνει φέτος δέκα χρόνια επιτυχημένης παρουσίας, επιστρέφει με ένα πλούσιο τριήμερο πρόγραμμα αφιερωμένο στη μουσική, την παράδοση και τον πολιτισμό της Μεσογείου. Το φετινό πρόγραμμα περιλαμβάνει συναυλίες με καταξιωμένους καλλιτέχνες, έκθεση ζωγραφικής από πολιτιστικούς συλλόγους του Δήμου, παραδοσιακούς χορούς, εικαστικές δράσεις και ναυταθλητικές επιδείξεις, μετατρέποντας το λιμάνι της Βάρκιζας σε σημείο συνάντησης πολιτισμού και καλοκαιρινής ψυχαγωγίας.
Παρασκευή 3 Ιουλίου:
20:00 – Εγκαίνια έκθεσης ζωγραφικής «Η Μεσόγειος»
Συμμετέχουν οι Πολιτιστικοί Σύλλογοι «ΥΠΑΤΙΑ» και ο Επιμορφωτικός Σύλλογος Βάρης, ενώ θα παρουσιαστούν παραδοσιακοί χοροί από την Ένωση Κρητών Βάρης Βούλας Βουλιαγμένης.
21:00 – Συναυλία με τον Παντελή Θαλασσινό και τη Βιολέτα Ίκαρη
Οι δύο αγαπημένοι ερμηνευτές παρουσιάζουν ένα πρόγραμμα με έντονο άρωμα Αιγαίου και Μικρασίας, ταξιδεύοντας το κοινό από το έντεχνο και το λαϊκό τραγούδι έως την ελληνική παράδοση. Συμμετέχει η ορχήστρα «ΜΑΪΣΤΡΟΣ» υπό την καλλιτεχνική επιμέλεια του Πάνου Δημητρακόπουλου.
Σάββατο 4 Ιουλίου:
21:00 – Συναυλία με την Πέγκυ Ζήνα
Η αγαπημένη ερμηνεύτρια ανεβαίνει στη σκηνή μαζί με την ορχήστρά της παρουσιάζοντας ένα πρόγραμμα με τις μεγαλύτερες επιτυχίες της, καθώς και ένα ξεχωριστό αφιέρωμα στα τραγούδια της θάλασσας.
Κυριακή 5 Ιουλίου:
21:00 – Συναυλία «Οι Τρεις Έλληνες Τενόροι»
Ο Δημήτρης Πακσόγλου, ο Χρήστος Δεληζώνας και ο Ανδρέας Καραούλης ενώνουν τις φωνές τους σε ένα ξεχωριστό μουσικό πρόγραμμα με αγαπημένες μελωδίες από την Ιταλία, τη Γαλλία, την Ισπανία, τα αμερικανικά μιούζικαλ και τον ελληνικό κινηματογράφο.
Καθ’ όλη τη διάρκεια του φεστιβάλ θα πραγματοποιηθούν επίσης ναυταθλητικές επιδείξεις και παράλληλες πολιτιστικές δράσεις. Σας περιμένουμε στη μεγάλη γιορτή του καλοκαιριού, στο 10ο Μεσογειακό Φεστιβάλ του Δήμου Βάρης Βούλας Βουλιαγμένης. Η είσοδος είναι ελεύθερη.

Φεστιβάλ Πάμε Πειραιά, Παμε Δημοτικό
2026-07-04 18:30 - 22:30 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Φεστιβάλ Πάμε Πειραιά, Παμε Δημοτικό
Εδώ και 8 χρόνια το Δημοτικό Θέατρο Πειραιά ξεφεύγει από τα καθιερωμένα και ανοίγεται στην πόλη, με συνέπεια και σχέδιο, με τρόπο καθοριστικό, πειστικό και ουσιαστικό, με βλέμμα καλλιτεχνικό και παρεμβατικό. Το Πολυθεματικό Φεστιβάλ Τέχνης, Σκέψης & Δημιουργίας «ΠΑΜΕ ΠΕΙΡΑΙΑ! ΠΑΜΕ ΔΗΜΟΤΙΚΟ!» συμπληρώνει φέτος 8 χρόνια παρουσίας και επιστρέφει πιο δυναμικά από ποτέ, προσκαλώντας το κοινό σε μια μεγάλη γιορτή πολιτισμού στην καρδιά της πόλης, στο Δημοτικό Θέατρο Πειραιά! Το Δημοτικό Θέατρο ανοίγει και φέτος τις πόρτες του και προσκαλεί το κοινό σε μια μεγάλη γιορτή πολιτισμού που έχει καθιερωθεί ως ένας από τους σημαντικότερους θεσμούς καλλιτεχνικής έκφρασης, κοινωνικής συνάντησης και πολιτιστικής εξωστρέφειας.
Η είσοδος για όλες τις εκδηλώσεις είναι ελεύθερη

Σάββατο 4 Ιουλίου ΚΕΝΤΡΙΚΗ ΣΚΗΝΗ
«Το Παιδί Που Ήθελε Να Χορέψει» Xορευτική Παράσταση | VamosDanceAcademy
Σκηνοθεσία: Maxim Stadnik & Αθηνά Παλαιολόγου
Ώρα 18.30 -22.30
Μια νύχτα ήταν αρκετή για να αλλάξουν όλα.Ένα μικρό αγόρι, μεγαλωμένο σε ένα σπίτι όπου ο χορός έμοιαζε απαγορευμένος, ανακαλύπτει κρυφά τη μαγεία του σινεμά μέσα από την οθόνη της τηλεόρασης. Εκεί, ανάμεσα σε μουσικές, φώτα και κινηματογραφικές στιγμές, γεννιέται ένα όνειρο που δεν μπορεί πια να κρυφτεί.Κάθε ταινία γίνεται μια νέα σκηνή. Κάθε μελωδία, μια αφορμή για έκφραση. Και κάθε χορός, έναβήμα πιο κοντά στην ελευθερία, τη χαρά και τη δύναμη του να ακολουθείς αυτό που αγαπάς. Η ετήσια παράσταση της Vamos Dance Academy, «Το Παιδί Που Ήθελε Να Χορέψει», είναι ένα ταξίδι γεμάτο συναίσθημα, κινηματογραφική μαγεία και χορό, όπου η σκηνή μετατρέπεται σε μιαμεγάλη κινηματογραφική ιστορία γεμάτη εικόνες, αναμνήσεις και όνειρα.
Συντελεστές 160 άτομα, Μαθητές και Δάσκαλοι της Vamos Dance Academy
Μουσική επιμέλεια: Maxim Stadnik & Αθηνά Παλαιολόγου
Κουστούμια: Kinisi MAD
Σκηνοθεσία: Maxim Stadnik & Αθηνά Παλαιολόγου
Σάββατο 4 Ιουλίου ΣΚΗΝΗ ΩΜΕΓΑ
«ΕΥΤΥΧΙΣΜΕΝΕΣ ΜΕΡΕΣ» του Σάμιουελ Μπέκετ Θεατρική ομάδα Λέρου
Σκηνοθεσία: Λευτέρης Διαμαντάρας
Ώρα 21.00
Ένα συγκινητικά ανθρώπινο έργο όπως μόνο η αιχμηρή και ταυτόχρονα τρυφερή πένα του Μπέκετ ήξερε να «πλάθει». Το έργο είναι μία αναφορά στην αγωνία της ανθρώπινης ύπαρξης, στην ανάγκη να μοιραζόμαστε και να υπάρχουμε μέσω των άλλων, στη συνεχή φθορά των πάντων μέσα στον ατελείωτο χρόνο, στις καθημερινές συνήθειες και στα “πράγματα” που γλυκαίνουν τον χρόνο,στον αγώνα της επιβίωσης μέσα σε οποιοδήποτε εγκλωβισμό, σωματικό-ψυχικό-πνευματικό. Η Γουίννυ με υπομονή και πίστηθα διεκδικεί πάντα μια ακόμη ευτυχισμένη μέρα! Εμείς;
Συντελεστές
Μετάφραση: Σοφία Φιλιππίδου-Ζαφειρούλα Χοχ
Σκηνοθεσία: Λευτέρης Διαμαντάρας
Σκηνικό-κοστούμια: Μίλκα Στογιάνοβιτς
Μουσική: Τάκης Φραγκούς
Βοηθός σκηνής-Αφίσα: Γεωργία Παπαδοπούλου
Υποβολείο: Ειρήνη Ντινάκη
Χειρισμός ήχου-φωτισμού: Γιώργος Δράκος
Φωτογραφίες: Ουρανία Καραλή
Παίζουν: Βασιλεία Αρχοντούλη, Νίκος Φωκάς.

9ο Ηπειρώτικο Αντάμωμα στην Καλλιθέα
2026-07-05 20:30 - 22:30 | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΚΥΡΙΑΚΗ 5/7/26 20:30 Πλατεία Δαβάκη 9ο Ηπειρώτικο Αντάμωμα Ο Σύλλογος Ηπειρωτών Καλλιθέας Αττικής γιορτάζει και σας προσκαλεί στο καθιερωμένο 9ο Ηπειρώτικο Αντάμωμα που αποτελεί θεσμό στο Δήμο Καλλιθέας. Ανταμώνουμε στη πλατεία Δαβάκη με την παραδοσιακή ζυγιά του Μιχάλη Μπραχόπουλου από το Ζαγόρι της Ηπείρου και με τις χορευτικές ομάδες του συλλόγου. Θα ακολουθήσει γλέντι για όλους.
Καλλιτεχνική Διεύθυνση – Επιμέλεια – Διδασκαλία: Βαρβάρα Μπότσαρη – Θοδωρής Μπότσαρης.

Μνήμες Γραμμένες με βήματα στο Μαρκόπουλο
2026-07-05 21:00 - 23:00 | Θέατρο Σάρα Μαρκοπούλου, 28ης Οκτωβρίου, Μαρκόπουλο Μεσογαίας, Αττική, 19003, Greece
Ο Δήμος Μαρκοπούλου σας προσκαλεί στη μουσικοχορευτική παράσταση «Μνήμες Γραμμένες με βήματα» του Λαογραφικού Συλλόγου Μαρκοπούλου Μεσογαίας «Ρόδακας», την Κυριακή 5 Ιουλίου 2026 και ώρα 21.00, στο ανοιχτό Θέατρο Σάρας. Οι χορευτικές ομάδες του Συλλόγου, θα ζωντανέψουν μνήμες, ιστορίες και εικόνες από την ελληνική παράδοση, μέσα από ένα ταξίδι γεμάτο ρυθμό, συγκίνηση και αυθεντικότητα. Κάθε βήμα κρύβει μια ιστορία. Κάθε χορός μεταφέρει μνήμες από τόπους, ανθρώπους και εποχές, που συνεχίζουν να μας ενώνουν και να μας εμπνέουν.
Ορχήστρα εκδήλωσης:
Παναγιώτης Αρκαδόπουλος – κλαρίνο
Νάσος Κολιάκος – λαούτο, φωνή
Βαγγέλης Δρίτσας – κρουστά
Αποστόλης Θεοδώρου – βιολί
Μουσικοί Πόντου
Σωτήρης Λυκίδης – ποντιακή λύρα, τραγούδι
Παναγιώτης Μανιάτης – νταούλι
Μουσικοί Κρήτης
Κωνσταντίνος Δημητρόπουλος Εφεντάκης – λύρα
Γιώργος Δημητρόπουλος Εφεντάκης – λαούτο
Γιώργος Βινιχάκης – λαούτο
Σας περιμένουμε να μοιραστούμε μαζί, αυτή τη γιορτή του πολιτισμού και της παράδοσης. Η είσοδος είναι ελεύθερη.

Ομόκεντροι Κύκλοι σε Κίνηση
2026-07-06 20:00 - 22:00 | Τεχνόπολη Δήμου Αθηναίων, Πειραιώς 100 και Βουτάδων, Αθήνα, Αττική, 11854, Greece
Τη Δευτέρα 6 Ιουλίου 2026, στις 20:00, στην Τεχνόπολη Δήμου Αθηναίων, στο Αεριοφυλάκιο 1 – Αμφιθέατρο «Μιλτιάδης Έβερτ», μέλη του Δικτύου των Χορευτικών Αμφικτυονιών θα συναντηθούν επί σκηνής με χορευτές από την Τήνο, τον τόπο όπου γεννήθηκε και αναπτύχθηκε ο θεσμός. Ο φετινός τίτλος, «Ομόκεντροι Κύκλοι: σε Κίνηση | Concentric Circles: In Motion», αντλεί την έμπνευσή του από τον συμβολισμό του κύκλου ως μορφής συνέχειας, ισορροπίας και εξέλιξης. Δεν είναι τυχαίο ότι η φετινή διοργάνωση συμπληρώνει οκτώ χρόνια πορείας. Το 8, όταν αναστραφεί, σχηματίζει το σύμβολο του απείρου (∞), που συνδέεται με την έννοια του «χωρίς τέλος» και της διαρκούς συνέχειας των σχέσεων, της δημιουργίας και της κοινής καλλιτεχνικής διαδρομής.
«Ό,τι καταφέρνει η δύναμη, το καταφέρνει σε κύκλο», λένε οι ιθαγενείς της Βόρειας Αμερικής. Ο κύκλος αποτελεί σταθερό σημείο αναφοράς για τις Χορευτικές Αμφικτυονίες: με αυτόν ξεκινά και ολοκληρώνεται κάθε συνάντηση. Μέσα στον κύκλο κάθε άνθρωπος διατηρεί τη μοναδικότητά του, ενώ ταυτόχρονα γίνεται μέρος ενός συνόλου όπου η ισοτιμία, η συμμετοχή και η δυνατότητα έκφρασης έχουν κεντρική θέση. Οι ομόκεντροι κύκλοι έχουν κοινό κέντρο και διαφορετικές ακτίνες. Στην περίπτωση των Χορευτικών Αμφικτυονιών, κοινό κέντρο αποτελούν ο άνθρωπος, η Τήνος ως τόπος αναφοράς και ο χορός ως μέσο έκφρασης. Γύρω από αυτόν τον πυρήνα αναπτύσσονται σχέσεις, συνεργασίες και δημιουργικές διαδρομές που εξελίσσονται διαρκώς στον χρόνο. Ο τίτλος συμβολίζει τη διαρκή σχέση με την τέχνη της Τερψιχόρης, τη συνεργασία και τους δεσμούς που διαμορφώνονται μέσα από τα διαφορετικά στάδια μιας κοινής πορείας. Σταθερός άξονας παραμένει ο σεβασμός προς τον εαυτό, τον άλλον και την ίδια τη διαδικασία της δημιουργίας. Όπως οι κύκλοι διευρύνονται και μεταβάλλονται διατηρώντας το ίδιο κέντρο, έτσι και οι άνθρωποι εξελίσσονται χωρίς να χάνουν τις αξίες που τους συνδέουν.
Εδώ και οκτώ χρόνια, οι Χορευτικές Αμφικτυονίες οικοδομούν ένα δίκτυο συνεργασίας και ανταλλαγής με βασικές αρχές τη σύνδεση, την εμπιστοσύνη, τον σεβασμό, την ισοτιμία, τη φροντίδα και τη συλλογική δημιουργία. Σήμερα, 19 μέλη συγκροτούν μια καλλιτεχνική κοινότητα που, ανεξάρτητα από τον τόπο δράσης κάθε συμμετέχοντα, υπηρετεί έναν κοινό σκοπό: την ενδυνάμωση της τέχνης του χορού, της κοινότητας και της προσωπικής δημιουργικής έκφρασης. Οι 8ες Χορευτικές Αμφικτυονίες παρουσιάζονται φέτος στην Αθήνα, επιστρέφοντας συμβολικά στην πόλη από την οποία ξεκίνησε η δημιουργός τους, πριν από 23 χρόνια, το ταξίδι προς την Τήνο. Το κυκλαδίτικο νησί αποτέλεσε έκτοτε τόπο επιλογής, έμπνευσης και δημιουργίας, ενώ οι Χορευτικές Αμφικτυονίες αποτελούν μία από τις σημαντικές καλλιτεχνικές πρωτοβουλίες που γεννήθηκαν εκεί. Η φιλία, η σύνδεση ανθρώπων και τόπων, η δημιουργική συνομιλία ανάμεσα στην Αθήνα, την Τήνο την νησιωτική και την ορεινή Ελλάδα, καθώς και η διαρκής επικοινωνία πέρα από γεωγραφικές αποστάσεις, διαμόρφωσαν όλα αυτά τα χρόνια ένα σταθερό πεδίο αλληλεπίδρασης και συνεργασίας.
Στην εκδήλωση της Αθήνας, πρώτη φορά 7 μέλη του δικτύου που δραστηριοποιούνται κυρίως στην πόλη θα μοιραστούν τη σκηνή, επιβεβαιώνοντας τη δύναμη της τέχνης να δημιουργεί κοινότητες, να γεφυρώνει αποστάσεις και να διατηρεί ζωντανές τις σχέσεις που χτίζονται μέσα στον χρόνο.
Πληροφορίες εκδήλωσης
Δευτέρα 6 Ιουλίου 2026 | 20:00
Τεχνόπολη Δήμου Αθηναίων | Αεριοφυλάκιο 1 – Αμφιθέατρο «Μιλτιάδης Έβερτ»
Καλλιτεχνική Διεύθυνση: Γεωργία Ράπτη
Είσοδος Ελεύθερη
Τηλ. Κρατήσεων: 6979199153
Βιογραφικό Σημείωμα Καλλιτεχνικής Διευθύντριας Χορευτικών Αμφικτυονιών
Η Γεωργία Ράπτη είναι Πολιτισμολόγος Ελληνικού Πολιτισμού (ΕΑΠ), χορογράφος, δασκάλα χορού, πολιτιστική παραγωγός, ερευνήτρια εκπαιδευτικών προγραμμάτων μέσω του χορού, αρχιτέκτων εσωτερικών χώρων, καθώς και πιστοποιημένη εκπαιδεύτρια Yoga και Pilates και στο ΑΜΤ πρόγραμμα για παιδιά με Αυτισμό. Είναι ιδρύτρια του Φεστιβάλ ΕυρυΤήνια και των Χορευτικών Αμφικτυονιών, ενώ από το 2016 έως σήμερα διατελεί Πρόεδρος του Τμήματος Τήνου του Διεθνούς Συμβουλίου Χορού (CID). Σπούδασε Αρχιτεκτονική Εσωτερικών Χώρων, Χορό και Χορογραφία στη Σχολή Ντιάνας Θεοδωρίδου – ISTD London,Ελληνικό Πολιτισμό στο Ελληνικό Ανοικτό Πανεπιστήμιο, ενώ διαθέτει πιστοποιήσεις στη Yoga και το Pilates και ΑΜΤ.
Έχει παρακολουθήσει πλήθος επιμορφώσεων στους τομείς του χορού, της χοροθεραπείας, του θεάτρου, της δραματοθεραπείας, της πολιτιστικής διπλωματίας, του τουρισμού, της μουσικής, της ειδικής αγωγής και της άσκησης. Επαγγελματικά εργάστηκε ως αρχιτέκτων εσωτερικών χώρων σε σημαντικά αρχιτεκτονικά γραφεία της Αθήνας, ενώ από το 2005 διευθύνει το «Εργαστήρι Τεχνών Αιγαίου – Κέντρο Χορού και Τεχνών».
Εργάστηκε (2005-2007) στο ΚΔΑΠ του Δήμου Εξωμβούργου και υπήρξε Καλλιτεχνική Διευθύντρια και εμπνεύστρια στο Καλλιτεχνικό Στέκι του Δήμου Εξωμβούργου μετέπειτα ενιαίου Δήμου Τήνου (2007–2014), εμπνεύστρια και καλλιτεχνική διευθύντρια της θεατρικής ομάδας ΘΕΑΣΗ, καθώς και δημιουργός και συντονίστρια πολυάριθμων πολιτιστικών, εκπαιδευτικών και ερευνητικών δράσεων. Το έργο της περιλαμβάνει περισσότερες από εικοσιπέντε καλλιτεχνικές παραγωγές και παραστάσεις χορού, θεάτρου και διαθεματικών τεχνών, πολλές από τις οποίες παρουσιάστηκαν σε σημαντικούς πολιτιστικούς φορείς και συνέδρια στην Ελλάδα και το εξωτερικό. Έχει συνεργαστεί με φορείς όπως το Ίδρυμα Τηνιακού Πολιτισμού, το Πανελλήνιο Ίδρυμα Ευαγγελιστρίας Τήνου, το Διεθνές Φεστιβάλ Ολυμπίας, το Φεστιβάλ Δράμας, το Conseil International de la Danse, το Art Conseil Luxemburg, Δήμους, Περιφέρειες και Πολιτιστικούς Συλλόγους, ενώ έχει τιμηθεί για τη συνολική προσφορά της στον πολιτισμό και τον χορό από το CIDώω (2015) και την ΕΣΚΚ Κυκλάδων (2019).
